June 2011 – vetweet
Posted on June 30, 2011 by gidivet
Dankie Kammakazi vir die Nominazi! :¬)
Nou ja, waar krap ‘n mens 7 feite oor jouself uit?
1. Word sterk deur olfaktoriese en ouditoriese stimuli beïnvloed.
2. Het 5 jaar in Rhodesia, 21 jaar in Suid-Afrika en Suidwes-Afrika gewoon, en is nou omtrent 21 jaar in Engeland.
3. Ek hou van orde, ritme, simmetrie en palindrome.
4. Is oor ‘n paar dae reeds 25 jaar getroud met dieselfde mevrou Gidi.
5. Gidivet was 30 jaar terug in Matriek, en was bekend as Gatiep.
6. Het 10 jaar terug kortstondig ‘n sixpack gehad, en het ‘n foto om dit te bewys. En nee, dit was nie die soort wat ‘n mens in die yskas bêre nie.
7. Is baie lief vir vegetariese geregte, met ‘n lekker stukkie vleis daarby.
Ek is bietjie uit voeling met die blogs, so ek weet nie of hierdie volgende mense al reeds genomineer is nie:
Posted on June 19, 2011 by gidivet
Ek het onlangs eers die wonders van SoundCloud ontdek. Dit is oorspronklik in 2007 begin as ‘n platvorm waardeur kunstenaars hulle musiek met mekaar kon deel, maar deesdae kan dit gebruik word om musiek- en ander opnames wêreldwyd te versprei.
Roy Stannard is ‘n baie talentvolle vriend van my wat in die advertensiewese werk. Onder ander is hy die mede-stigter van Splash FM, ‘n plaaslike radiostasie in ons buurdorp, Worthing. Hy het onlangs geblog oor “The tracks that changed my life.”
In hierdie artikel is daar ‘n skakel wat jou na sy podcast neem, waar jy na sy musiekprogram kan luister. Roy het vir jare as ‘n omroeper gewerk by sy radiostasie, en sy musiekkennis is ensiklopedies.
In elk geval, dis hoe ek kennis gemaak het met SoundCloud. As jy jou musiek of selfs jou podcasts met die mensdom wil deel is dit baie baie maklik om hierdie medium te gebruik. Ek het die SoundCloud app vir Android op my foon afgelaai en die opname sommer direk op die foon opgeneem en opgelaai. Natuurlik is dit ook vir die iPhone beskikbaar.
As voorbeeld plaas ek eerstens Roy se baie professionele radioprogram, en dis nogal die moeite werd om heeltemal deur te luister. Daarna het ek sommer een van my gunsteling gedigte opgeneem. Vir die van julle wat my kentekens hier regs raakgelees het sal dit ‘n ou bekende wees.
Roy Stannard – Memory Box by roystannard
Stil aand, deur NP van Wyk Louw by gidivet
Net vir ingeval die html skakels nie werk nie pos ek die direkte paadjies hier onder: